<classify> OFISA Mtendaji wa Kata ya Mpwayungu wilaya ya Chamwino mkoani Dodoma, Selemani Kibakaya amesema wamefanikiwa kuzuia ndoa za utotoni nne na kulazimisha wazazi wao kurudisha mahari walizochukua.Alikuwa akizungumza kwenye mkutano ulioandaliwa na Mradi wa Sauti Yangu unaotekelezwa na Shirika lisilokuwa la Kiserikali la Women Wake Up Wowap, unafadhiliwa na Shirika la Child Fund Korea kupitia Jukwaa la Haki za watoto.Wiki iliyopita nimefanikiwa kurudisha mahari za watu wanne waliotaka kuoa watoto chini ya miaka 18,kuna sababu nyingi zinafanya watoto waolewa mapema ikiwa ni pamoja na kufuata mkumbo na yote haya ni sababu ya umaskini.Alisema kila mwanajamii, viongozi wa dini wana jamii ya kueleza kuhusu haki za watoto, wawakilishi wa watoto ikiwezekane waingine kwenye baadhi ya vikao vya serikali ili watoe changamoto zao.Mara nyingi watoto wanasemewa lakini ifike wakati tuwasikilize ili kuweza kubaini changamoto zinazowakabili.alisema Alisema wamekuwa wakipambana na matukio na kesi za wanaowapa mimba wanafunzi lakini tatizo kubwa ni ushirikiano kutoka kwa wananchi. Alisema walikuwa wakikamata wanaowapa mimba wanafunzi lakini cha kushangaza fomu ya matibabu PF 3 zilikuwa zikipotelea polisi na hivyo ushahidi muhimu kukosekana.Tukaamua kupambana na hilo, binti akipelekwa hospitali tunaomba nakala tatu za PF 3 ambazo zinakwenda shuleni, polisi na kwa mtendaji na hiyo ikawa ajenda yetu ya kudumu.Alisema kesi za kuwapa mimba wanafunzi zinatakiwa kuwa na ushahidi wa kutosha ili wahusika wachukuliwe hatua. Kibakaya alisema sasa wameweza kupunguza tatizo la mimba kwenye kata hiyo.Tangu mwaka huu uanze kuna wasichana wawili tu waliopata ujauzito kutoka kwenye mimba saba zilizokuwepo mwaka uliopita alisema Alisema kuna umuhimu wa wanafunzi kupimwa mimba mara kwa mara.Kwa upande wake, mwalimu kutoka shule ya Sekondari ya Dodoma, Esther Simchimba alisema kupitia mradi wa sauti yangu watoto hawana sababu za kuingia kwenye mahusiano katika umri mdogo kwani madhara yake ni kufukuzwa shule.Mchungaji Baraka Kisimula wa kanisa la Anglikana Changombe Dodoma alisema amekuwa mdau wa malezi ya vijana 240 wanaotoka katika mazingira magumu na kinamama 36 waliotelekezwa na waume zao.Alisema malezi ya watoto yanahitaji upendo kwani kila mtoto anataka kupendwa. Mratibu wa Wowap Nasra Suleiman alisema mradi huo unatekelezwa ambazo ni Manchali na Mpwayungu wilaya ya chamwino na na kata ya Changombe.Pia klabu za wanafunzi zimeundwa katika shule ya Dodoma sekondari na Lukundu sekondari. Alisema wanafundisha watoto kushirikiana na vyombo vya ulinzi wa mtoto vilivyopo katika maeneo yao ili kuboresha mifumo ya ulinzi wa mtoto na kupunguza vitendo vya ukatili kwa watoto.  <topic>: kitaifa 